ગત બુધવારે બાલાકોટ સેક્ટરમાં પાકિસ્તાન તરફથી ફાયરિંગ કરવામાં આવ્યું હતું, જ્યારે પાકિસ્તાનની સેના તરફથી પૂંચના જ માલતી અને દિગ્વાર વિસ્તારમાં પણ ફાયરિંગની ઘટના બહાર આવી હતી. આ રીતે પાકિસ્તાન તરફથી સતત સીઝ ફાયર ભંગ થઈ રહ્યો છે અને અવારનવાર બંને દેશની સેના વચ્ચે ફાયરિંગ થતું રહે છે. ગઈ કાલ રાતથી અત્યાર સુધી બંને તરફથી સતત ફાયરિંગ થઈ રહ્યું છે તેના કારણે આ વિસ્તારમાં ભારે તંગદિલી ફેલાઈ ગઈ છે. હાલ ભારતીય સેના તરફથી આ વિસ્તારમાં નાકાબંધી જાહેર કરી દેવામાં આ‍વી છે અને પાકિસ્તાનના સૈનિકો ક્યાં છુપાયા છે તેની શોધખોળ ચાલી રહી છે. ગઈ કાલ રાતે પાકિસ્તાન તરફથી એકાએક ગોળીબાર શરૂ થયા બાદ આ વિસ્તારમાં ભારે અફરાતફરીનો માહોલ જોવા મળી રહ્યો છે, જોકે આ ઘટનામાં હજુ સુધી કોઈ જાનહાનિ થયાના અહેવાલ નથી તે રાહતની વાત ગણી શકાય. આ પહેલાં પણ ગત મંગળવારે પાકિસ્તાને યુદ્ધવિરામભંગ કર્યો હતો, જેમાં એક ૧૦ વર્ષના બાળક સહિત ત્રણ લોકોનાં મોત થયાં હતાં તેમજ એક જવાન પણ શહીદ થયો હતો.